
Nr. 2212 din 19. 05. 2025

REFERAT DE APROBARE
 la  PROIECTUL  DE  HOTĂRÂRE  Nr. 25/2025 pentru  completarea  art.5 din HCL Nr. 88/27. 06. 2017 privind reorganizarea ,, Compartimentului Administrativ, Alimentare cu Apă, Gospodărire și  Întreținere ”   fără personalitate juridică din structura de specialitate a primarului comunei Târgușor, județul Constanța, înființat prin HCL Nr. 34/27. 04. 2014, modificată și complertată de HCL Nr. 58/ 26. 08. 2014, într-un serviciu cupersonalitate juridică, organizat în subordinea Consiliului local al comunei Târgușor, sub denumirea ,, Serviciu de Alimentare cu Apă” , în conformitate cu dfispozițiile art. II  din Legea  serviciului public de alimentare cu apă și de canalizare  nr. 241/2006, modificată și completată prin Legea nr. 224/03. 07. 2015, cu modificările și completările ulterioare

	Pornind de la faptul că serviciile de utilităţi publice sunt în responsabilitatea autorităţilor administraţiei publice locale, iar  înfiinţarea, organizarea  şi gestionarea acestora se face  cu respectarea prevederilor legale, potrivit hotărârilor adoptate de autorităţile deliberative ale unităţilor administrativ-teritoriale, în funcţie  de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă, iar cu ajutorul acestora se asigură satisfacerea nevoilor esenţiale de utilitate şi interes public general cu caracter social ale colectivităţilor locale, respectiv alimentarea cu apă;  
	Ținând cont de prevederile Hotărârii Consiliului local Târgușor Nr. 58/2017, prin care s-a reorganizat ,, Compartimentului Administrativ, Alimentare cu Apă, Gospodărire și  Întreținere ”   fără personalitate juridică din structura de specialitate a primarului comunei Târgușor, județul Constanța, într-un serviciu cu personalitate juridică, organizat în subordinea Consiliului local al comunei Târgușor, sub denumirea ,, Serviciu de Alimentare cu Apă”  și în care nu s-a prevăzut, odată cu încredințarea serviciului nivelul redevenței pentru mijloacele fixe, aflate în proprietatea publică și puse la dispoziția acestuia, conform prevederilor legale;
	Luând act de Adresa  Nr. 132/16. 05. 2025, a Serviciului de Alimentare cu Apă Târgușor, înregistrată la primăria Târgușor, sub nr. 2192/16. 05. 2025, prin care se  aduce la cunoștință măsura 6.1. a Autorității Naționale de Reglementare pentru Serviciile Comunitare de Utilități Publice (ANRSC), urmare notei de control încheiată în data de 15. 05. 2025, prin care care obligă Serviciul de Alimentare cu Apă, la informarea autorității locale cu privire la includerea în hotărârea de dare în administrare a nivelului redevenței în conformitate cu dispozițiile  art. 28 alin. (5) și art 29 alin. (11) lit. m) din Legea serviciilor comunitare de utilităţi publice nr. 51/2006, republicată, cu modificările şi completările ulterioare ; 
	Se impune adoptarea unei hotărâri în acest sens, în conformitate cu prevederile art. 6 alin. (3)  lit. h) din METODOLOGIA de stabilire, ajustare sau modificare a preţurilor/tarifelor la serviciile publice de alimentare cu apă şi de canalizare, în cazul serviciilor furnizate/prestate prin sistemele publice de alimentare cu apă şi de canalizare realizate din fonduri asigurate de la bugetul local şi/sau din fondurile proprii ale operatorilor, aprobată  prin Ordinul preşedintelui Autorităţii Naţionale de Reglementare pentru Serviciile Publice de Gospodărie Comunală   Nr. 65/2007,  cu modificările şi completările ulterioare, coroborat cu  art. 29 alin. (11) lit. m) din Legea nr. 51/2006 privind serviciile comunitare de utilitati publice, republicată,  cu modificările şi completările ulterioare. 
	Având în vedere cele menţionate mai sus, consider că  este necesară stabilirea nivelul redevenței pentru mijloacele fixe, aflate în proprietatea publică și puse la dispoziția Serviciului de Alimentare cu Apă Târgușor, odată cu încredințarea serviciului,  de aceea  anexez la prezenta un proiect de hotărâre,  pe care-l propun spre adoptare  membrilor consiliului local  în  forma prezentată.

